stanford-oval/wikipedia huggingface dataset:
Fritz Witt
Normandia

Varhain kesäkuun 6. päivän aamuna 1944 alkoi Normandian maihinnousu. Wittin 12. SS-panssaridivisioona ja maavoimien 21. panssaridivisioona olivat lähinnä maihinnousualuetta olevat panssariyhtymät. Witt antoi heti ensimmäisten maihinnoususta kertovien ilmoitusten jälkeen divisioonalleen taisteluhälytyksen. Panssarijoukkojen siirtäminen etulinjaan vaati kuitenkin Adolf Hitlerin luvan, eikä lupaa saatu ennen kuin vasta kello 14.30. Witt sai käskyn edetä Alenconin-Carrouges’n-Flersin tasalle, ja 21. panssaridivisioonan vasemmalla sivustalla toimien, heittää vihollinen mereen ja tuhota se. Divisioonan etenemistä kohti Sword ja Juno-maihinnousukaistoja vaikeutti suuresti liittoutuneiden rynnäkköhävittäjien toiminta alueella. Hitlerjugend-divisioonan kärki saavutti ryhmitysalueensa Evrecyssä vasta kello 22.00. Witt käski divisioonansa ryhmittyä Caenin pohjoispuolelle itse Caenin kaupungin ja Carpiquet’n lentokentän suojaksi.
Kesäkuun 7. päivän aamuna Witt käski SS-Standartenführer Kurt Meyerin 25. SS-panssarikrenatöörirykmentin ja 12. SS-panssarirykmentin 2. pataljoonan lyödä etenevän vihollisen ja edetä Englannin kanaalin rannikolle. Hyökkäävät joukot joutuivat ankariin taisteluihin etenevien kanadalaisten kanssa. Wittin miesten eteneminen ei kuitenkaan sujunut toivotulla tavalla, joskin viholliselle aiheutettiin taisteluissa yli 200 miehen tappiot ja sen eteneminen pysäytettiin. Meyer sai käskyn ryhmittyä Caenin luoteispuolelle Authie ja Buronin kylien maastoon suojaamaan Carpiquet'n lentokenttää. 7. ja 8. päivän välisenä yönä SS-Standartenführer Wilhelm Mohnken 26. SS-panssarikrenatöörirykmentti sai tehtäväkseen vallata Norrey-en-Bessinin, Bretteville-l’Orgueilleusen, Putot-en-Bessinin, ja Brouayn kylät Meyerin vasemmalla sivustalla. Mohnken rykmentti hyökkäsi 8. kesäkuuta kello 03.00. Seurasi kiivaita taisteluita ja kanadalaisten vastahyökkäyksiä, eikä Mohnke onnistunut tehtävässään. Hänen rykmenttinsä eteni kuitenkin Norrey-en-Bessinin pohjoispuolelle Brouayn kylään asti. Seuraavien päivien aikana tapahtui etupäässä paikallisia hyökkäyksiä, eikä kumpikaan osapuoli saavuttanut mainittavaa etenemistä.
Divisioona oli onnistunut pysäyttämään vihollisen etenemisen Caenin pohjois- ja länsipuolella, mutta epäonnistunut alkuperäisessä tehtävässään heittää vihollinen mereen. Tehtävän suorittamista vaikeutti suuresti vihollisen musertava ilmaherruus, mies- ja kalustoylivoima, sekä massiivinen tulenkäyttö kenttä- ja laivatykistöllä. Edellä mainituista juuri laivatykistö tulisi olemaan divisioonan komentajalle kohtalokas.
14. kesäkuuta 12. SS-panssaridivioonan komentopaikka sijaitsi Venoixissa, Carpiquet’n lentokentän ja Caenin keskustan välissä. Divisioonan komentopaikka sai täysosuman brittiläisen laivatykistön ampumassa keskityksessä – sillä seurauksella että divisioonan komentaja, SS-Brigadeführer Fritz Witt kaatui. Kranaatinsirpale osui suoraan Wittin kasvoihin ja hän sai välittömästi surmansa. Divisioonan uudeksi komentajaksi käskettiin 25. SS-panssarikrenatöörirykmentin komentaja, SS-Standartenführer Kurt Meyer.
Aiheesta muualla

Kuvia tai muita tiedostoja aiheesta Fritz Witt Wikimedia Commonsissa
Witt (vas.) ja Leibstandarten tiedustelupataljoonan komentaja, SS-Obersturmbannführer Kurt Meyer (oik.) tutkivat karttaa kolmannen Harkovan taistelun aikana.
SS-Hitlerjugend-divisioonan komentaja, Fritz Witt (kesk.) kahden rykmentinkomentajansa seurassa Normandiassa kesäkuussa 1944.
Gilberto Carlos Nascimento

| Henkilötiedot |
| --- | --- | --- |
Koko nimi: Gilberto Carlos Nascimento
Syntymäaika: 14. kesäkuuta 1966 (ikä 58)
Syntymäpaikka: São Paulo, Brasilia
Kansalaisuus:  Brasilia
Pelipaikka: Keskikenttäpelaaja
Pituus: 172 cm
Seurat
| Vuodet | Seura | O (M) |
| 1984-1988 1988-1989 1990-1992 1992 1993-1996 1997-1998 1998-1999 1999 2000 2000 2001 2002 2003 | Juventus Cruzeiro Palmeiras Cruzeiro Bellmare Hiratuska Kawasaki Frontale Internacional Guarani São José Gama Santo André Ipatinga Francana |  |
Maajoukkue
| 1988 | Brasilia | 1 (0) |
Gilberto Carlos Nascimento (s. 14. kesäkuuta 1966 São Paulo) on brasilialainen entinen jalkapalloilija.
Jalkapallomaajoukkue

Betinho debytoi Brasilian maajoukkueessa 1988.
Future Tactics: The Uprising

| Future Tactics: The Uprising |
| --- | --- |

Kehittäjä:  Zed Two
Julkaisija:  NA Crave Entertainment EU JoWooD Productions
Säveltäjä:  Tim Follin
Julkaistu:  GameCube, XboxNA 10. toukokuuta 2004EU 22. lokakuuta 2004 PlayStation 2NA 6. toukokuuta 2004EU 3. joulukuuta 2004 WindowsEU 22. lokakuuta 2004
Lajityyppi:  taktinen ammunta
Pelimuoto:  yksinpeli, moninpeli
Ikäluokitus:  ESRB: T   PEGI: 3
Alusta:  PlayStation 2, Nintendo GameCube, Xbox, Windows
Jakelumuoto:  DVD, CD, optinen levy
Lisää peliartikkeleitaVideopelien teemasivulla
Infobox OK    : 
Future Tactics: The Uprising on Zed Twon kehittämä vuoropohjainen taktinen ammuntapeli. Peli on julkaistu vuonna 2004 Nintendo GameCubelle, PlayStation 2:lle, Windowsille ja Xboxille.
Peli on samanlainen pelattavuudeltaan kuin Worms 3D. Pelissä on edistynyt pelimoottori, joka mahdollistaa kaiken tuhoamisen kaikissa pelin kentissä.
Juoni

Pahat Oliot ovat vallanneet koko maailman ja heivanneet jäljelle jääneet ihmiset asumaan pieniin siirtokuntiin. Loulle ja hänen kavereilleen tämä ei kuitenkaan sovi ja he lähtevät pelastamaan maailman Olioiden kynsistä.
Aiheesta muualla

Future Tactics: The Uprising MobyGamesissa (englanniksi)
Francisco José Arnáiz Zarandona

Francisco José Arnáiz Zarandona (9. maaliskuuta 1925 Bilbao – 14. helmikuuta 2014) oli espanjalaissyntyinen, Dominikaanisessa tasavallassa toiminut  roomalaiskatolinen piispa. Hänestä tuli jesuiitta 30. toukokuuta 1941, ja hän sai pappisvihkimyksensä 15. heinäkuuta 1955. Hänet nimitettiin Santo Domingon arkkihiippakunnan vihkipiispaksi ja Legeksen titulaaripiispaksi 2. joulukuuta 1988. Piispaksi vihkiminen seurasi 6. tammikuuta 1989. Pääkonsekraattorina toimi paavi Johannes Paavali II, jota avustivat Edward Idris Cassidy ja José Tomás Sánchez.
Arnáiz Zarandona jäi eläkkeelle 31. heinäkuuta 2002.
Future Present Past

| Future Present Past The Strokes |
| --- | --- | --- |

EP-levyn tiedot
 Äänitetty : 2015–2016
 Julkaistu: 3. kesäkuuta 2016
 Tyylilaji: indie rock, garage rock, new wave, synthpop
 Kesto: 19.27
 Levy-yhtiö: Cult
The Strokesin muut julkaisut
| Comedown Machine 2013 | Future Present Past 2016 | The New Abnormal 2020 |
Future Present Past on yhdysvaltalaisen rockyhtye The Strokesin toinen EP-levy, joka julkaistiin kesäkuussa 2016. EP sisältää kolme uutta kappaletta, ”Drag Queen”, ”OBLIVIUS” ja ”Threat of Joy”, ja rumpali Fabrizio Morettin remixin kappaleesta ”OBLIVIUS”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Drag Queen | 4.33 |  |  |  |  |  |  |  |
| 2. | OBLIVIUS | 4.59 |  |  |  |  |  |  |  |
| 3. | Threat of Joy | 4.24 |  |  |  |  |  |  |  |
| 4. | OBLIVIUS (Fab Moretti Remix)  | 5.31 |  |  |  |  |  |  |  |
|  |  | 19.27 |  |  |  |  |  |  |  |
Arvostelut

AllMusic:
NME:
Francisco Lerma Martínez

Francisco Lerma Martínez (4. toukokuuta 1944 El Palmar – 24. huhtikuuta 2019) oli Mosambikissa toiminut espanjalainen roomalaiskatolinen Guruén piispa. Hän kuului Consolata-lähetyssaarnaajiin. Hänet vihittiin papiksi 20. joulukuuta 1969 ja nimitettiin Guruén hiippakunnan johtoon 24. maaliskuuta 2010. Piispaksi vihkiminen seurasi 30. toukokuuta. Pääkonsekraattorina toimi Lucio Andrice Muandula, jota avustivat Francisco Chimoio ja Jaime Pedro Gonçalves. Lerma Martínez asetettiin virkaansa 13. kesäkuuta.
Francisco Lázaro

Francisco Lázaro
Francisco Lázaro (21. tammikuuta 1891 – 15. heinäkuuta 1912) oli portugalilainen kestävyysjuoksija, joka menehtyi maratonjuoksun rasituksiin Tukholman olympialaisissa vuonna 1912.
Tukholman olympialaisten maratonjuoksu (40,2 km) juostiin 14. heinäkuuta kello 13.45 alkaen. Kilpailu juostiin hyvin helteisissä olosuhteissa. Juoksun loppupuoliskolla, 30 kilometrin kohdalla auringonpistoksesta ja lämpöhalvauksesta kärsinyt Lázaro hoiperteli ja kaatuili useaan otteeseen, mutta jatkoi kuitenkin aina matkaansa. Lopulta hän kaatui eikä enää noussut ylös. Lähes välittömästi hänen luokseen tuli lääkäri ja myöhemmin kaksi lisää. Kello 17.30 hänet toimitettiin sairaalaan, jossa hänen ruumiinlämmökseen mitattiin peräti 41,2 °C. Hoidosta huolimatta hän kuoli seuraavana aamuna kuuden aikaan. Kilpailua edeltävänä päivänä jokaiselle osanottajalle oli suoritettu lääkärintarkastus, eikä tuolloin Lázaron terveydentilassa ollut huomattu mitään vikaa.
Gelfandin rengas

Matematiikassa Gelfandin rengas on assosiatiivinen rengas R jolla on identiteettielementti niin että jos I ja J ovat erillisiä oikeanpuoleisia ideaaleja, tällöin on olemassa i ja j niin että iRj=0, i ei kuulu I:hin eikä j kuulu J:hin. Christopher J. Mulvey määritteli ne ja nimesi ne Israel Gelfandin mukaan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gelfand ring
Gangnihessou

Gagnihessoun symboli
Gangnihessou, myös Do-Aklin, Dogbari, Ganyé Hessou tai Ganyihessou oli ensimmäinen perinteisistä Dahomeyn kahdestatoista kuninkaasta.
Perimätiedon mukaan Gangnihessou oli nykyisin Togossa olevasta Tadon kaupungin dynastiasta 1500-luvulta. Hallitsijasuku tuli tunnetuksi Gangnihessoun neljän veljen takia, joista yhdestä tuli Ardran kuningaskunnan hallitsija. Kuninkaan kuoltua alueet jaettiin kolmelle veljekselle, joista yksi oli Gangnihessou.
Gangnihessou on todennäköisesti hallinnut vuoden 1620 aikoihin, mutta hänen matkustellessaan kuningaskunnassaan, hänen valtansa otti pian veljensä Dakonou.
Ei ole täysin varmaa oliko hän historiallisesti kuninkaan asemassa. Hän on voinut olla pelkkä vaikutusvaltainen johtaja, joka käytti neuvonsa voimaa johtaakseen yhteisönsä asioita hänen nuoremman veljensä, Dakodonoun kautta — jota selkeästi pidettiin koko elämänsä ajan hallinneena kuninkaana.
Gangnihessoun symboleita olivat gangnihessou-lintu, rumpu ja heitto-/metsästystikut.
Gangsta’s Paradise

| ”Gangsta’s Paradise” Coolio feat>  L.V. |
| --- | --- | --- |

Singlen tiedot
 Albumilta: Gangsta’s Paradise, I Am L.V. & Dangerous Minds Soundtrack
 Äänitetty : 1995
 Julkaistu: 8. elokuuta 1995
 Formaatti: CD single, kasetti, 12" single
 Tuottaja(t): Doug Rasheed
 Tyylilaji: West Coast hip hop, gangsta rap
 Kesto: 04.00
 Levy-yhtiö: Tommy Boy
Coolion muut singlet
| ”Mama I’m in Love with a Gangsta” 1994 | ”Gangsta’s Paradise” 1995 | ”Too Hot” 1995 |
Gangsta’s Paradise on yhdysvaltalaisräppäri Coolion kappale, jolla myös vierailee laulaja L.V.. Kappale julkaistiin Coolion Gangsta's Paradise -studioalbumilta sekä elokuvan Dangerous Minds -soundtrackillä vuonna 1995. Kappaleen kertosäe ja musiikki sisältävät samankaltaisuuksia Stevie Wonderin vuoden 1976 kappaleen "Pastime Paradise" kanssa.
Kappale sijoittui Billboard's Greatest Songs of All-Time -listan 69. sijalle ja oli Yhdysvaltain Billboard Hot 100 -listan myydyin single vuonna 1995. Vuonna 2008 se sijoittui VH1:n 100 Greatest Songs of Hip Hop -listan 38. sijalle. Coolio palkittiin Grammyllä kategoriassa "Paras rap-esitys soolona" sekä kahdella MTV Video Music Awardilla kategorioissa "Paras rap-video" ja "Paras video elokuvasta". Näiden lisäksi se palkittiin vuoden kappaleena/albumina Billboard Music Awardilla. Kappale äänestettiin vuoden parhaaksi singleksi The Village Voice Pazz & Jop -kriitikkokyselyssä.
Kappaletta myytiin jo pelkästään Yhdysvalloissa, Isossa-Britanniassa ja Saksassa itsessään yli viisi miljoonaa kopiota sekä maailmanlaajuisesti vähintään 5,7 miljoonaa kopiota, muodostuen yhdeksi kaikkien aikojen myydyimmistä singleistä. Coolio on esittänyt kappaleen livenä vuoden 1996 Billboard Music Awardsissa yhdessä L.V.:n ja Wonderin kanssa, vuoden 1996 Grammy-palkintogaalassa L.V.:n sekä hollantilaislaulaja Trijintje Oosterhuisin kanssa.
Käännös suomeksi
Filip Meirhaeghe

| Mitalit> Maa:   Belgia.Miesten pyöräily. Olympialaiset  | Mitalit> Maa:   Belgia.Miesten pyöräily. Olympialaiset  | Mitalit> Maa:   Belgia.Miesten pyöräily. Olympialaiset  | Maa:   Belgia> Miesten pyöräily. |
| --- | --- | --- | --- |
|  Hopeaa | Sydney 2000 | maastopyöräily |  |
| MM-kilpailut  | MM-kilpailut  | MM-kilpailut  |  |
|  Kultaa | Lugano 2003 | maastoajo |  |
|  Hopeaa | Kaprun 2002 | maastoajo |  |
|  Pronssia | Mont Sainte-Anne 1998 | maastoajo |  |
|  Pronssia | Åre 1999 | maastoajo |  |
Meirhaeghe vuonna 2007.
Filip Meirhaeghe (s. 5. maaliskuuta 1971 Gent) on belgialainen pyöräilijä. Hän kilpailee pääasiassa maastopyöräilyssä, mutta on osallistunut myös cyclo-cross- ja maantiekilpailuihin. Hän voitti olympiahopeaa maastopyöräilyssä vuoden 2000 kesäolympialaisissa Sydneyssä. Lisäksi hän on voittanut 4 mitalia maastopyöräilyn maailmanmestaruuskilpailuissa.
Doping

9. heinäkuuta 2004, Ateenan olympialaisten alla, Meirhaeghe myönsi käyttäneensä EPO-hormonia. Hän antoi positiivisen dopingnäytteen maailmancupin osakilpailussa Mont Saint Annessa, Kanadassa ja toisin kuin useimmat pyöräilijät, hän ei kiistänyt näytteen oikeellisuutta. Lehdistötilaisuudessa hän myönsi käyttäneensä EPOa, koska halusi voittaa kultaa olympialaisissa. Samalla hän ilmoitti lopettavaansa uransa. Meirhaeghe kirjoitti omaelämäkerrallisen kirjan Positief, jossa hän kuvaa elämäänsä urheilijana ja dopingin käyttöön johtaneita syitä.
Uran jatko

Meirhaeghe sai kilpailukiellon, joka päättyi 14. tammikuuta 2006. 1. tammikuuta 2006 hän ilmoitti jatkavansa kilpailemista ja allekirjoitti kolmivuotisen sopimuksen maantiepyöräilytalli Landbouwkrediet-Colnagon kanssa ja Versluys-Landbouwkrediet-Sportstech -tallin kanssa maastopyöräilyssä. Hän lopetti uransa 2009. Viimeisinä kilpailuvuosinaan hän ajoi Specializedin valmistamalla pyörällä.
Käännös suomeksi
Eurovision laulukilpailu 2020

| Eurovision laulukilpailu 2020 ”Open Up”   (”Avaudu”) |
| --- | --- |


Päivämäärät
1. semifinaali:  peruttu (suunniteltu päivä 12.5.2020)
2. semifinaali:  peruttu (suunniteltu päivä 14.5.2020)
Finaali:  peruttu (suunniteltu päivä 16.5.2020)
Isäntä
Tapahtumapaikka:  Rotterdam Ahoy, Rotterdam,   Alankomaat
Juontaja(t):  Chantal Janzen Edsilia Rombley Jan Smit
Isäntämaan toimittaja:  AVROTROS NPO  NOS
Osallistujat
Osallistujien määrä:  41 (suunniteltu)
Osallistujakartta

   Maat, joiden oli tarkoitus osallistua vuonna 2020   Maat, jotka ovat osallistuneet ennen, mutta eivät olleet osallistumassa vuonna 2020  
Eurovision laulukilpailu · Teemasivu
 ◄ 2019  2021 ► 
Eurovision laulukilpailu 2020 oli suunniteltu 65. Eurovision laulukilpailu, joka piti aikataulun mukaan järjestää Rotterdamissa, Alankomaissa toukokuussa 2020 Duncan Laurencen voitettua kilpailun vuonna 2019 kappaleella ”Arcade”. Tapahtumapaikkana olisi toiminut Rotterdam Ahoy. Euroopan yleisradiounioni ilmoitti 18. maaliskuuta 2020, että kilpailua ei järjestetä vuonna 2020 koronaviruspandemian vuoksi.
Euroviisut olisi järjestetty Alankomaissa viidennen kerran. Aiemmin Alankomaat on isännöinyt kilpailua Hilversumissa vuonna 1958, Amsterdamissa vuonna 1970 ja Haagissa vuosina 1976 ja 1980.
Euroopan yleisradiounioni EBU ilmoitti 13. marraskuuta 2019, että vuoden 2020 kilpailuun osallistuisi 41 maata. Bulgaria ja Ukraina palaisivat kilpailuun vuoden tauon jälkeen. Sen sijaan Montenegro ja Unkari vetäytyisivät vuoden 2020 kilpailusta.
Tapahtumapaikka

Vuoden 2020 kilpailu oli tarkoitus järjestää Rotterdamissa sijaitsevalla Rotterdam Ahoy -kongressikeskuksen Ahoy-areenalla. Areenalla on 16 000 istuinta ja se on järjestänyt lukuisia urheilutapahtumia ja konsertteja. Areenalla on järjestetty myös vuoden 2007 lasten Eurovision laulukilpailu.
Tapahtumapaikka > Valintavaihe

Isäntäkaupunki merkitty sinisellä. Ehdokaskaupungit merkitty vihreällä. Karsiutuneet kaupungit on merkitty punaisella.
Alankomaiden pääministerin Mark Rutten mukaan Duncanin voiton jälkeen useat pormestarit olivat viestittäneet Ruttelle kilpailun isännöimisestä. Yhdeksän kaupunkia olivat ilmaisseet kiinnostuksensa kilpailun isännöimisestä. Kuitenkin 10. heinäkuuta viisi kaupunkia oli virallisesti ilmoittautunut isännöintikilpailuun. Nämä kaupungit olivat Rotterdam, Maastricht, Arnhem, 's-Hertogenbosch ja Utrecht. 16. heinäkuuta ilmoitettiin, että isännöintikilpailussa jatkavat enää vain Maastricht ja Rotterdam. 30. elokuuta lopulliseksi isäntäkaupungiksi julistettiin Rotterdam.
Selite:
 †   Isäntäkaupunki
 ‡   Ehdokaskaupungit
| Kaupunki | Areena | Kapasiteetti | Muuta |
| --- | --- | --- | --- |
| Arnhem | GelreDome | 28 000 | – |
| ’s-Hertogenbosch | Brabanthallen | 11 000 | – |

| Maastricht ‡ | MECC Maastricht | 12 800 | – |
| Rotterdam † | Rotterdam Ahoy | 16 000 | Vuoden 2007 Lasten Euroviisujen tapahtumapaikka. |
| Utrecht | Jaarbeurs | 11 000 | – |
Formaatti > Semifinaaleihin jako

Maat jaettiin semifinaaleihin 28. tammikuuta 2020.  Automaattisia finaalimaita lukuun ottamatta (Alankomaat ja Big 5) maat jaettiin viiteen ryhmään. Jako perustui äänestyksiin edellisten vuosien ajalta.
| Ryhmä 1 | Ryhmä 2 | Ryhmä 3 | Ryhmä 4 | Ryhmä 5 |
| --- | --- | --- | --- | --- |
|   Albania   Itävalta   Kroatia   Pohjois-Makedonia   Serbia   Slovenia   Sveitsi |   Australia   Islanti   Norja   Ruotsi   Suomi   Tanska   Viro |   Armenia   Azerbaidžan   Georgia   Moldova   Ukraina   Valko-Venäjä   Venäjä |   Bulgaria   Kreikka   Kypros   Malta   Portugali   Romania   San Marino |   Belgia   Irlanti   Israel   Latvia   Liettua   Puola   Tšekki |
Formaatti > Graafinen ilme

Rotterdamin Euroviisujen logo julkistettiin 28. marraskuuta 2019. Logo on abstrakti ja se on muodostettu yhdistäen kilpailun 41 osallistujamaan lippujen värejä. Siinä näkyvät myös jokaisen osallistujamaan debytointivuodet. Logo juhlistaa Euroviisujen 65. tuotantokautta. Logon on laatinut CLEVER°FRANKE. Rotterdamin Euroviisujen tunnuslause on "Open Up" (suom. Avaudu).
Formaatti > Juontajat

4. joulukuuta 2019 televisioyhtiö NPO ilmoitti, että vuoden 2020 Eurovision laulukilpailun juontaisivat kolme juontajaa: Edsilia Rombley, Chantal Janzen ja Jan Smit. Chantal Janzen on alankomaalainen näyttelijä ja televisiojuontaja. Jan Smit on laulaja ja Alankomaiden euroviisukommentaattori. Edsilia Rombley on laulaja, joka edusti Alankomaita Euroviisuissa vuosina 1998 ja 2007.
Peruuttaminen

Vuonna 2020 koronaviruksen leviäminen Kiinasta muihin maihin herätti huolenaiheita ja mahdollisia vaikutuksia Eurovision laulukilpailun järjestämiseen. 6. maaliskuuta alankomaalainen yleisradioyhtiö NPO totesi, että järjestäjät noudattavat terveysviranomaisten neuvoja päättäessään kilpailun järjestämisestä. Pandemian vaikutukset näkyivät esimerkiksi Tanskassa, jossa maan karsinnan finaali järjestettiin ilman yleisöä. Myös useat kilpailua edeltävät promootiotapahtumat ja konsertit peruttiin.
18. maaliskuuta lopulta ilmoitettiin, että vuoden 2020 Eurovision laulukilpailu perutaan koronaviruspandemian vuoksi. Euroopan yleisradiounioni kertoi keskustelleensa yhdessä alankomaisten yleisradioyhtiöiden AVROTROS:in, NPO:n ja NOS:n kanssa kilpailun järjestämisestä Rotterdamissa vuonna 2021.
Peruuttaminen > Eurovision Song Celebration 2020

29. huhtikuuta EBU ilmoitti, että juhlistaakseen vuoden 2020 kappaleita, järjestettäisiin kaksi korvaavaa ohjelmaa 12. ja 14 toukokuuta, jolloin kilpailun semifinaalit oli tarkoitus järjestää. Ohjelmissa kyseisten semifinaalien kappaleet tultaisiin esittämään niiden suunnitellussa esiintymisjärjestyksessä ja ohjelman on tarkoitus olla ei-kilpailuhenkinen. Ohjelma näytettiin Euroviisujen viralliselta Youtube-kanavalta.
Peruuttaminen > Eurovision: Europe Shine a Light

31. maaliskuuta EBU ja isäntämaan toimittajat ilmoittivat järjestävänsä korvaavaan ohjelman nimeltä Eurovision: Europe Shine a Light, joka lähetettiin suorana 16. toukokuuta, jolloin kilpailun finaali olisi pitänyt järjestää. Ohjelman juonsivat Chantal Janzen, Edsilia Rombley ja Jan Smit.
Artistit, jotka olisivat palanneet

Moldova – Natalia Gordienko edusti Moldovaa aiemmin vuonna 2006 Ateenassa yhdessä Arseniumin kanssa. Heidän kilpailukappaleensa oli nimeltään "Loca"
San Marino – Senhit edusti San Marinoa aiemmin vuonna 2011 Düsseldorfissa kappaleellaan "Stand By". Tuolloin hän käytti taiteilijanimenään lyhennettyä versiota Senit.
Serbia – Hurricane-yhtyeen jäsen Sanja Vučić ZAA edusti Serbiaa vuonna 2016 Tukholmassa kappaleella "Goodbye (Shelter)".
Osallistujamaat

Vuoden 2020 kilpailuun olisi osallistunut yhteensä 41 maata.
Osallistujamaat > 1. semifinaali

Alankomaat, Italia ja Saksa olisivat äänestäneet tässä semifinaalissa.
| Nro | Maa | Artisti(t) | Kappale | Suomennos |
| --- | --- | --- | --- | --- |
| 01 |  Ruotsi | The Mamas | "Move" | "Liikuttaa" |
| 02 |  Valko-Venäjä | VAL | "Da vidna" (Да вiдна) | "Ennen sarastusta" |
| 03 |  Australia | Montaigne | "Don't Break Me" | "Älä murra minua" |
| 04 |  Pohjois-Makedonia | Vasil | "You" | "Sinä" |
| 05 |  Slovenia | Ana Soklič | "Voda" | "Vesi" |
| 06 |  Liettua | The Roop | "On Fire" | "Tulessa" |
| 07 |  Irlanti | Lesley Roy | "Story Of My Life" | "Elämäni tarina" |
| 08 |  Venäjä | Little Big | "Uno" | "Yksi" |
| 09 |  Belgia | Hooverphonic | "Release Me" | "Vapauta minut" |
| 10 |  Malta | Destiny | "All Of My Love" | "Koko rakkauteni" |
| 11 |  Kroatia | Damir Kedžo | "Divlji vjetre" | "Villit tuulet" |
| 12 |  Azerbaidžan | Efendi | "Cleopatra" | "Kleopatra" |
| 13 |  Kypros | Sandro | "Running" | "Juoksu" |
| 14 |  Norja | Ulrikke | "Attention" | "Huomio" |
| 15 |  Israel | Eden Alene | "Feker libi" (ፍቅር ልቤ) | "Rakkaani" |
| 16 |  Romania | Roxen | "Alcohol You" | "Alkoholisinä" |
| 17 |  Ukraina | Go_A | "Solovei" (Соловей) | "Satakieli" |
Osallistujamaat > 2. semifinaali

Espanja, Iso-Britannia ja Ranska olisivat äänestäneet tässä semifinaalissa.
| Nro | Maa | Artisti(t) | Kappale | Suomennos |
| --- | --- | --- | --- | --- |
| 01 |  Kreikka | Stefania | "Supergirl" | "Supertyttö" |
| 02 |  Viro | Uku Suviste | "What Love Is" | "Mitä rakkaus on" |
| 03 |  Itävalta | Vincent Bueno | "Alive" | "Elossa" |
| 04 |  Moldova | Natalia Gordienko | "Prison" | "Vankila" |
| 05 |  San Marino | Senhit | "Freaky!" | "Outo!" |
| 06 |  Tšekki | Benny Cristo | "Kemama" | – |
| 07 |  Serbia | Hurricane | "Hasta la vista" | "Näkemiin" |
| 08 |  Puola | Alicja Szemplińska | "Empires" | "Imperiumit" |
| 09 |  Islanti | Daði & Gagnamagnið | "Think About Things" | "Mieti asioita" |
| 10 |  Sveitsi | Gjon's Tears | "Répondez-moi" | "Vastatkaa minulle" |
| 11 |  Tanska | Ben & Tan | "Yes" | "Kyllä" |
| 12 |  Albania | Arilena Ara | "Fall from the Sky" | "Pudotus taivaasta" |
| 13 |  Suomi | Aksel | "Looking Back" | "Katsoa takaisin" |
| 14 |  Armenia | Athena Manoukian | "Chains on You" | "Ketjut ympärilläsi" |
| 15 |  Portugali | Elisa | "Medo de sentir" | "Pelokas tuntemaan" |
| 16 |  Georgia | Tornike Kipiani | "Take Me As I Am" | "Ota minut sellaisena kuin olen" |
| 17 |  Bulgaria | Victoria | "Tears Getting Sober" | "Kyyneleet pidättyvät" |
| 18 |  Latvia | Samanta Tīna | "Still Breathing" | "Hengitän yhä" |
Osallistujamaat > Finaali

| Nro | Maa | Artisti(t) | Kappale | Suomennos |
| --- | --- | --- | --- | --- |
| 23 |  Alankomaat | Jeangu Macrooy | "Grow" | "Kasvaa" |
|  |  Espanja | Blas Cantó | "Universo" | "Maailmankaikkeus" |
|  |  Iso-Britannia | James Newman | "My Last Breath" | "Viimeinen henkäykseni" |
|  |  Italia | Diodato | "Fai rumore" | "Ääntele" |
|  |  Ranska | Tom Leeb | "Mon Alliée (The Best in Me)" | "Liittolaiseni (Parasta minussa)" |
|  |  Saksa | Ben Dolic | "Violent Thing" | "Väkivaltainen asia" |